CHIEF MINISTER HOVIN FINANCE DEPARTMENT LEH ZIDCO OFFICIAL TEN MEETING NEI,"1237/2024-2025 Dated Aizawl, the 19th July, 2024: Vawiin khan Chief Minister Pu Lalduhoma hovin a office-ah Finance leh ZIDCO officials pawimawh ten sawrkar sum enkawlna chungchanga thil pawimawh sawihona an nei. Chief Minister chuan, hun reilote chhungin Mizoram sawrkar sum dinhmun a ziaawm chho viau a, a lawmawm a. Hei hi Finance Department thawktute inpekna vang a ni a, ka lawm hle a ni. Hmasawn zel tumin kan bei ang a, chumi atan chuan vawiina kan sawi te hi a pawimawh dawn a ni, a ti. He hunah hian sawrkarin hnathawhna tur sum leh pai hun reilote chhunga pung awma financial institution lama dah theih dan (Overnight investment) chungchang te, department tin financial data base neih thu te, sum leh pai vawn kawnga sawrkar thuchhuakin zawm a hlawh leh hlawh loh te leh thil pawimawh dang te an sawi a ni. He meeting ah hian Pu TBC Lalvenchhunga, Adviser to CM (Finance), Pu Vanlaldina Fanai, Commissioner & Secretary to CM leh official pawimawh dang te an tel a ni. Attachment Loading attachment...",Dated: 19 th Jul 24 5:52 PM,https://dipr.mizoram.gov.in/post/chief-minister-hovin-finance-department-leh-zidco-official-ten-meeting-nei